JEGYZŐKÖNYV

Készült: 2019. március 26-án, 800 órakor Tiszagyulaházán, Tiszagyulaháza Község Önkormányzata Képviselő-testületének, a Művelődési Házban megtartott rendes, nyilvános Képviselő-testületi üléséről.

Jelen vannak:

 Mikó Zoltán polgármester

 Megyesi Elemér képviselő

 Szabó Sándorné képviselő

Igazoltan távol: Dobos Lászlóné alpolgármester

 Tóth Péter Benjámin képviselő

Meghívottak:

3. napirendi pont tárgyalására:

 Madarné Kovács Bernadett védőnő

Az ülés teljes időtartamára:

Dr. Nagy Attila kirendeltségvezető

 Mészárosné Szincsák Mária jegyzőkönyvvezető

Mikó Zoltán polgármester: Sok szeretettel köszönti a megjelenteket a Képviselő-testületi ülésen.

*Megállapítja, hogy a Képviselő-testület határozatképes, jelen van 3 fő megválasztott képviselő, igazoltan hiányzik 2 fő.*

Mikó Zoltán polgármester: Elmondja, hogy a mai ülésről hangfelvétel és jegyzőkönyv készül, melynek vezetésével Mészárosné Szincsák Máriát bízza meg. Ezután javaslatot tesz a meghívóban szereplő napirendi pontok tárgyalására:

1. Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

Előterjesztés: írásos

1. Előterjesztés a közterületek használatáról, védelméről, a közterület-használat díjáról szóló önkormányzati rendelet felülvizsgálatáról.

Előadó: Mikó Zoltán polgármester

Előterjesztés: írásos

1. Beszámoló a védőnői szolgálat 2018. évi feladatellátásáról.

Előadó: Madarné Kovács Bernadett védőnő

Előterjesztés: írásos

1. Előterjesztés Tiszagyulaháza Község Önkormányzata 2019. évi közbeszerzési tervéről

Előadó: Mikó Zoltán polgármester

Előterjesztés: írásos

1. Előterjesztés az óvodába történő jelentkezés módjának és az óvodai felvétel időpontjának meghatározására a 2019/2020-as nevelési évre vonatkozóan.

Előadó: Mikó Zoltán polgármester

Előterjesztés: írásos

1. Előterjesztés Tiszacsege Város Önkormányzatának a polgári központi orvosi ügyelethez történő csatlakozásáról.

Előadó: Mikó Zoltán polgármester

Előterjesztés: írásos

*A Képviselő-testület 3 igen szavazattal (a szavazásban 3 fő vett részt) – egyetért a napirendi pontok tárgyalásával.*

1./

Polgármesteri jelentés a lejárt határidejű Képviselő-testületi határozatok végrehajtásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Elmondja, hogy szóbeli kiegészítése nincs, kéri, hogy tárgyalják meg az előterjesztést.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért a lejárt határidejű Képviselői-testületi határozatok végrehajtásáról szóló határozati javaslattal, kézfelnyújtással szavazzon:

*A képviselő-testület a lejárt határidejű Képviselő-testületi határozatok végrehajtásáról szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

12/2019. (III. 26.) határozata

A lejárt határidejű Képviselő-testületi határozatok végrehajtásáról

Tiszagyulaháza Község Önkormányzatának Képviselő-testülete megtárgyalta a lejárt határidejű Képviselő-testületi határozatok végrehajtásáról szóló polgármesteri jelentést, melyet elfogadott.

Határidő: ------------ Felelős: -----------

2./

Előterjesztés a közterületek használatáról, védelméről, a közterület-használat díjáról szóló önkormányzati rendelet felülvizsgálatáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt, ha van szóbeli kiegészítése az előterjesztéshez tegye meg.

Dr. Nagy Attila kirendeltségvezető: Hozzászólásában elmondja, hogy a Kormányhivatal javaslatokat fogalmazott meg a jogszabályalkotás szabályainak való megfelelés érdekében. A javaslatok között olyan is szerepel, amely a rendelet bevezető részét érinti, amely nem módosítható, ezért új rendeletet kell alkotni, a korábbit pedig hatályon kívül kell helyezni.

Szabó Sándorné képviselő: A turisztikailag kiemelt területtel kapcsolatban kérdezné, hogy a templom előtti terület minek minősül? Lehetséges ott parkolni?

Mikó Zoltán polgármester: Nem jelent problémát az ott parkolás.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a Képviselő-testületet, hogy aki egyetért a rendelet-tervezetben foglaltakkal, kézfelnyújtással szavazzon:

*A Képviselő-testület a közterületek használatáról, védelméről, a közterület-használat díjáról szóló önkormányzati rendelet felülvizsgálatáról szóló rendelettervezetet, 3 igen szavazattal elfogadta (a szavazásban 3 fő vett részt) és az alábbi rendeletet alkotta:*

Tiszagyulaháza Község Önkormányzata

 Képviselő-testületének

6/2019. (III. 27.) Önkormányzati Rendelete

a közterületek használatáról, védelméről, a közterület-használat díjáról

Tiszagyulaháza Község Önkormányzata Képviselő-testülete a Magyarország Alaptörvénye 32. cikk (2) bekezdésében meghatározott feladatkörében eljárva, az épített környezet alakításáról és védelméről szóló 1997. évi LXXVIII. törvény 54. § (5) bekezdésében, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában, a mozgóképről szóló 2004. évi II. törvény 37. § (4) bekezdésében, Magyarország helyi önkormányzatairól szóló 2011. évi CLXXXIX. törvény 142/C. § (1) bekezdésében, valamint a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény 3. § (2) bekezdésében kapott felhatalmazás alapján a következőket rendeli el:

1. Értelmező rendelkezések

1. §

E rendelet alkalmazásában:

1. közcélú közterület-használat: az egyesülési jogról, a közhasznú jogállásról, valamint a civil szervezetek működéséről és támogatásárólszóló 2011. évi CLXXV. törvény szerinti közcélú tevékenység céljára kért és engedélyezett közterület-használat, valamint a község közigazgatási területén működő intézmények és az önkormányzat rendezvényeihez kapcsolódó közterület-használat.

b)  alkalmi árusítás: legfeljebb 20 nap időtartamú, vagy rendezvénnyel összekötött árusítás.

c)  árusító és egyéb fülke, pavilon: 12 m2 bruttó alapterületet meg nem haladó, bármikor könnyen szétszerelhető szerkezetekből készült, vagy könnyen eltávolítható, földalatti közművek nélküli, szabadon álló vagy csoportosan telepített, környezetébe illeszkedő földszintes építmény.

d) díszítés célú tárgyak: a közterület virágosítására használt bármely anyagú, formájú edényzet és annak tartószerkezete.

e) turisztikailag kiemelt terület: Kossuth utca páros oldalán a 20-40 házszám, a páratlan oldalon a 21-47 házszám közötti szakasz, valamint a Gólya-tér.

2. A közterület-használat engedélyezése

2. §

(1) A közterületnek a rendeltetéstől eltérő használatához (a továbbiakban: közterület-használat) engedély szükséges. A közterület-használattal kapcsolatban átruházott hatáskörben a polgármester jár el.

(2) Közterület-használati engedélyt kell beszerezni minden esetben, amely a rendelet 2. § (3) bekezdésében nem szerepel.

 (3) Nem kell közterület-használati engedély

a)  díszítés célú tárgyak elhelyezéséhez,

b)  a Tiszagyulaháza Község Önkormányzata által létesített, vagy más hatósági eljárásban engedélyezett közcélú közterületi létesítmények és tárgyak elhelyezésére,

c) az úttartozékok és a közúti közlekedés irányításának célját szolgáló berendezések elhelyezéséhez,

d)  a közterületen, és az alatt vagy felett elhelyezett közművek hibaelhárítása érdekében végzett munkához, és

e) legeltetési célú igénybevételre a 8.§-ban foglaltak betartásával,

f) tüzelő vagy egyéb tárgy (pl.: költözködés során bútorok, háztartási felszerelések, konténerek, stb.) rakodásához és tárolásához, feltéve, ha az igénybe vétel a 24 órát nem haladja meg és a közlekedést nem akadályozza,

g) építéshez szükséges anyagok, segédeszközök 72 óránál rövidebb időtartamú lerakása, illetve elhelyezésére, amely a közlekedést nem akadályozza.

(4) Nem adható közterület-használati engedély, és nem lehet közterületet igénybe venni

1. zajos, bűzös, tűz-és robbanásveszélyes tevékenység - kivéve tűzijáték- gyakorlására, erotikus termékek bemutatására és értékesítésére,
2. szeszes-ital kimért és palackozott forgalmazására.
3. a közlekedés biztonságát veszélyeztető berendezések és anyagok elhelyezésére,
4. sátorgarázs létesítésére,
5. olyan tevékenység folytatására, amely jogszabályi tilalomba ütközik,
6. azokra a helyekre, ahol a tevékenység gyakorlása közút, járda vagy járdasziget gépesített fenntartását akadályozza,
7. a közúti közlekedési szolgáltatáshoz használt bármely jármű közúton, vagy közterületen való tárolásához.

A g) bekezdésben foglalt rendelkezést kell alkalmazni azokra az autóbuszokra, tehergépkocsikra, mezőgazdasági vontatókra, lassú járművekre és járműszelvényekre is, amelyeket nem közúti közlekedési szolgáltatáshoz használnak.

(5) A közterület-használat engedély nem mentesíti az engedélyest a Tiszagyulaháza község településképének védelméről szóló önkormányzati rendeletben foglalt eljárás alól, amennyiben az abban foglalt feltételek fennálnak.

3. Az engedély iránti kérelem

3. §

(1) A közterület-használati engedélyt annak kell kérnie, aki a közterületet használni kívánja.

(2) A közterület- használati engedély iránti kérelemnek tartalmaznia kell:

a) az engedélyt kérő – jogi személy esetén a felelős ügyintéző – nevét, lakóhely (székhely) címét, és telefonszámát,

b) a közterület-használat célját és időtartamát,

c) a közterület-használat helyének, módjának és mértékének pontos meghatározását,

d) amennyiben a tevékenység gyakorlása engedélyhez kötött, a közterületen folytatni kívánt tevékenység gyakorlására jogosító okirat számát, kiállítójának megjelölését,

e)  ha a közterület használata építési munka végzésével kapcsolatos, 1 példány helyszínrajzot az építmény helyének pontos megjelölésével, és

f) alkalmi és mozgóárusítás esetén az árusító-berendezés terveit, vagy fényképét egy példányban, és alkalmi árusítás esetén helyszínrajzot egy példányban.

(3) Az engedély iránti kérelem beadása a közterület-használat megkezdésére nem jogosít.

4. Az engedély megadása

4. §

(1)  A közterület-használat - építési munkával kapcsolatos állvány, építőanyag és törmelék elhelyezése esetén csak az építési munka végzésének tartamára engedélyezhető.

(2) Az engedélynek tartalmaznia kell:

a) az engedélyes nevét, és lakóhely (székhely) címét,

b) a közterület-használat célját és időtartamát, vagy azt, hogy az engedély milyen feltétel bekövetkeztéig érvényes,

c) a közterület-használat helyének, módjának, mértékének és feltételeinek pontos meghatározását,

d) az engedély megszüntetése vagy visszavonása esetére az eredeti állapot helyreállítására vonatkozó kötelezettség előírását, és

e) közterület-használati díj fizetési kötelezettség esetében a díj mértékét, fizetésének módját, és határidejét.

(3)  Az anyagok és szerkezetek tárolásával kapcsolatos engedélyben azt is ki kell kötni, hogy a tárolás csak a munka-, baleset- és egészségvédelmi előírásokban foglaltak szerint történhet.

(4) Az építési munka végzésének tartamára szóló közterület-használati engedélyben elő kell írni a közterület felöli oldalon a településképi követelményeket kielégítő kerítés, palánk létesítését.

(5)   A közterület-használati engedélyben elő kell írni, hogy:

a) a közterületet használó köteles az igénybe vett területet és annak közvetlen környékét folyamatosan tisztán tartani, a téli síkosság-mentességet biztosítani, a göngyöleg és szemét elszállításáról, valamint a közterületi létesítmény karbantartásáról gondoskodni,

b) az engedély csak az engedélyest, magánszemély esetén annak alkalmazottját és segítő családtagját, jogi személy esetén annak tagját, vagy megbízottját jogosítja fel a közterület használatára, és

c)  az engedélyes köteles a közterület-használati engedélyt a helyszínen tartani, és a létesítményen a nevét vagy az engedély számát, kereskedő esetében a székhelyet jól látható helyen és módon feltüntetni.

 (6) Amennyiben egy közterületi helyet több kérelmező kíván használni, a kérelmeket érkezési sorrendben kell elbírálni.

5. Az engedély érvénye

5. §

(1) Az engedély

a)   - meghatározott idő elteltéig,

b)   - a megállapított feltétel bekövetkeztéig, vagy

c)   - visszavonásig érvényes.

(2)  A közterület-használati engedély érvényét veszti, ha a közterületen folytatott tevékenységre jogosító okirat érvénye, vagy a vállalkozás megszűnik.

(3) A meghatározott időre szóló engedély érvénye az engedélyesnek az engedélyezett időtartam lejárta előtt legalább 15 nappal benyújtott kérelmére meghosszabbítható.

6. Közterület-használati díj mértéke és fizetésének módja

6. §

(1) Az engedélyes a közterület használatáért díjat köteles fizetni.

(2) Az engedélyes a közterület-használati díjat a közterület tényleges használatára, illetőleg a közterületen lévő létesítmény üzemeltetésére tekintet nélkül köteles megfizetni.

(3) Az elfoglalt közterületek nagyságának meghatározásánál a felülnézetből számított vetület alapterületét kell figyelembe venni.

(4) A létesítmény által elfoglalt közterület nagyságának meghatározásánál a létesítmény alapterületét és a használathoz szükséges csatlakozó terület mértékét kell figyelembe venni.

(5) A közterület-használati díjat napi, havi, évi díjtételekben kell meghatározni.

(6) A közterület-használati díj mértékét a rendelet melléklete tartalmazza.

(7) A közterület-használati díj megfizetése előre történő fizetési kötelezettséggel jár, kivéve azokat az eseteket, amelyek a (8) bekezdésben foglaltak szerinti elbírálásban részesülnek.

(8) A közterület-használati díj részletekben történő megfizetése kérelemre engedélyezhető abban az esetben, ha a megállapított díj a 100.000,- Ft-ot meghaladja.

7. Díjkedvezmény és mentesség lehetősége

7. §

(1) Nem kell közterület-használati díjat fizetni:

a) a szobrok, emlékművek, dísz kutak, vízmedencék, szökőkutak, alapzatos zászlórudak, és a vegyes funkciójú, a közlekedést, a zöldfelületek és a növényzet védelmét, a pihenési és köztisztasági célokat szolgáló köztárgyak elhelyezése, valamint a közvetlen életveszély elhárításának céljára szükséges területek igénybevétele után,

b) nem reklámozási célú üzleti védőtető ernyőszerkezet elhelyezése esetén,

c) Tiszagyulaháza község költségvetéséből finanszírozott intézmények építési és felújítási munkáival kapcsolatos közterület-használat után,

d) közcélú közterület-használat esetében,

e) műemléki, településképi, helyi védelmi védettségű épületek felújítása esetén maximum 60 napos időtartamra,

f) amennyiben az építtető kérelmezi, magánlakás építésével kapcsolatos közterület-használatánál maximum 60 nap időtartamra,

g) nevelési-oktatási intézmény által szervezett papírhulladék-gyűjtési kampány idejére a papírhulladék gyűjtése céljából igénybe vett közterület használat után, évente legfeljebb 2 alkalommal, és alkalmanként legfeljebb 5 nap időtartamban, és

h) a legalább 300 m2 alapterületű üzlettel rendelkező forgalmazó által forgalmazott termékcsoportból származó termékből, és a termék csomagolásából származó szennyeződésmentes, nem veszélyes, elkülönítetten gyűjtött csomagolási üveghulladék hulladékbirtokostól történő átvételére, elkülönített gyűjtésére használt közterület esetén.

8. A közterület-használat megszüntetése és az engedély megvonása

8. §

(1) Ha az engedélyes a közterület használatát meg kívánja szüntetni, köteles ezt a szándékát az engedélyező hatóságnak bejelenteni.

(2)  Meg kell vonni az engedélyt, ha az engedélyes

a) a közterületet nem az engedélyezett célra és módon használja, vagy

b) díjfizetési kötelezettségének felszólítás ellenére 8 napon belül nem tesz eleget.

(3) Ha az engedély érvényét veszti, az engedélyes a saját költségén köteles az eredeti állapotot – minden kártalanítási igény nélkül – helyreállítani. Ez a kötelezettség az engedélyest építési engedély alapján végzett építési munka esetében csak akkor terheli, ha az engedély megadásának feltételeként előírták.

(5) Ha a közterület-használat a (2) bekezdés a) pontjában meghatározott módon szűnt meg, a már esedékessé vált és befizetett közterület-használati díjat visszakövetelni nem lehet.

9. A közterület engedély nélküli használatának jogkövetkezményei

9. §

(1) A közterület engedélyhez kötött, de engedély nélküli használata esetén a használó az engedélyező hatóság felhívására köteles a használatot megszüntetni és a közterület eredeti állapotát saját költségén – minden kártalanítási igény nélkül – helyreállítani.

(2) Azt, aki közterületet – engedélyhez kötött esetben – engedély nélkül, vagy az engedélyben foglalt feltételektől eltérő mennyiségben használ, az engedély nélküli, vagy az eltérő mennyiségű használat időtartamára az egyébként fizetendő közterület-használati díj megfizetésére kell kötelezni.

(3) Ha a közterületet engedély nélkül, vagy az engedélytől eltérő módon használó az engedélyezés feltételeinek megfelel – kérelmére – a polgármester a közterület-használatot engedélyezheti. Ezzel azonban a használó nem mentesül a (2) bekezdésben említett következmények alól.

(4)  Ha a közterületet a használó nem állítja helyre, úgy költségére az önkormányzat a helyreállítást elvégezteti.

(5) A közterületen engedély nélkül tárolt anyagok, tárgyak elszállításáról az önkormányzat gondoskodhat, amennyiben a tulajdonos személye ismeretlen.

(6) Aki a közterületet-használat e rendeletben meghatározott szabályait megszegi, azzal szemben ötvenezer forintig terjedő közigazgatási bírság szabható ki.

10. Szeszes ital fogyasztás tilalma

10. §

Az önkormányzat, és intézményei által szervezett rendezvények által igénybe vett közterület kivételével tilos a közterületen szeszes italt fogyasztani.

11. Járművek közterületen tárolásának szabályai

11. §

(1) Azt a hatósági jelzéssel nem rendelkező járművet, amely a közúti forgalomban csak ilyen jelzéssel vehet részt, és a hatósági jelzéssel rendelkező, de átmenetileg üzemképtelen járművet közterületen engedéllyel legfeljebb 30 napig szabad tárolni. A közterület-használati engedély csak meghatározott időre, legfeljebb 30 napra adható ki és nem hosszabbítható meg. A határidő leteltéig a tulajdonos vagy az üzembentartó a járművet a közterületről saját költségén köteles eltávolítani.

(2) A jármű tulajdonosa vagy üzembentartója a hatósági jelzéssel nem rendelkező vagy üzemképtelen jármű esetében köteles a közterület-használati engedély másolatát a járművön jól látható, és olvasható helyen kifüggeszteni.

12. Zöldterület legeltetési célú használata

12. §

(1) A saját tulajdonú, használatú ingatlanok előtti közterület legeltetési célra az e rendeletben meghatározott feltételekkel igénybe vehető. Más személy tulajdonában, használatában lévő ingatlan előtti közterületen állatot legeltetni csak az ingatlan tulajdonosának, használójának előzetes hozzájárulásával lehet.

(2) A közterület legeltetési célú igénybevétele díjmentes.

(3) A közterületen legeltetett állat tulajdonosa köteles

a) az állatnak a közterület közlekedési célú területére, úttestre, járdára kijutását folyamatos őrzéssel, kipányvázással, bekerítéssel megakadályozni,

b) gondoskodni arról, hogy az állat a közlekedést ne veszélyeztesse,

c) megakadályozni, hogy az állat a közterületen lévő fás szárú növényzetben kárt okozzon,

d) folyamatosan gondoskodni az állat által okozott szennyeződések, trágya eltávolításáról, és

e) az állatok közterületen történő legeltetéséből eredő kár megtérítésére.

(4) Nem vehető igénybe a közterület legeltetési célra nevelési, oktatási, kulturális intézmények telekhatárától minden irányban 20 méteres körzetben.

13. A közterület filmforgatási célú igénybevétele

13. §

(1)  A filmforgatási célú közterület-használat legfeljebb 8000 m2 területre és egy hét időtartamra adható, amely időtartam egy alkalommal legfeljebb egy héttel meghosszabbítható.

(2) Vasárnapra és ünnepnapra vonatkozó filmforgatási célú közterület-használat nem engedélyezhető. A közterület-használat naponta 7 és 21 óra közötti időtartamra vonatkozhat. Éjszakai forgatás csak akkor engedélyezhető, ha a forgatandó film éjszakai jelenetet tartalmaz. Az éjszakai forgatást a közterület-használati kérelem alkalmával jelezni kell.

(3) A turisztikailag kiemelt területeken a közterület-használat együttesen nem haladhatja meg az 1000 m2 területet, mely magában foglalja a forgatási helyszín, technikai kiszolgálás, stáb-parkolás területét is.

14. §

(1) A filmforgatást akadályozó, de a kérelmezőnek nem felróható, valamint a rendkívüli természeti események esetén az akadály elhárulása után az esetleges kárelhárítást vagy helyreállítást követő 10 munkanapon belül biztosítja újra az önkormányzat a közterületet olyan időtartamban, ameddig a filmforgatás akadályozva volt.

(2) A filmforgatás céljából történő közterület-használat csak a díjnak egy összegben az önkormányzat számlájára történő megfizetését követően kezdhető meg.

(3) Mentes a közterület-használati díj alól:

a) az önkormányzat megrendelésére készülő film forgatása,

b) a településről turisztikai célból készített film forgatása,

c) oktatási intézmény tanulója, vagy hallgatója tanulmányaihoz készítendő filmjének forgatása,

d) a településii ünnepségeken, rendezvényeken készített felvétel forgatása,

e) 500 m2 közterület használatot el nem érő forgatás,

f) az 1 óra időtartamot el nem érő forgatás, vagy

g) tudományos, ismeretterjesztést szolgáló felvétel forgatása.

(4) Meg kell tagadni a hatósági szerződés jóváhagyását annak a kérelmezőnek, akinek a közterület-használati szerződése a kérelem benyújtását megelőző egy éven belül jogellenes közterület-használat, vagy díjfizetési hátralék miatt szűnt meg, vagy jóváhagyott hatósági szerződésétől eltérően szabálytalanul használta a közterületet.

14. Záró rendelkezések

15. §

1. Ez a rendelet 2019. április 1. napján lép hatályba.
2. A rendelet rendelkezéseit a folyamatban lévő ügyekben is alkalmazni kell.
3. Hatályát veszti a közterületek használatáról, védelméről, a közterület-használat díjáról szóló 8/2018. (IX. 26.) Önkormányzati Rendelet.

Tiszagyulaháza, 2019. március 26.

**Mikó Zoltán                                              Dr. Kiss Imre**

polgármester                                                       jegyző

3./

Beszámoló a védőnői szolgálat 2018. évi feladatellátásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Köszönti még egyszer a Képviselő-testületi ülésen megjelent védőnőt. Megkéri, ha van szóbeli kiegészítése a beszámolóhoz tegye meg.

Madarné Kovács Bernadett védőnő: Hozzászólásában elmondja, hogy 2018. szeptemberében vette vissza a védőnői feladatokat, az azt megelőző időszakról a helyettes védőnő munkájából dolgozott.

Szabó Sándorné képviselő: Tiszagyulaházára vonatkozóan, hogyan alakul a születő gyermekek száma?

Madarné Kovács Bernadett védőnő: Válaszában elmondja, hogy növekvő tendenciát mutat. Jelenleg a két községben összesen hét kismama van.

Szabó Sándorné képviselő: Az anyatejjel való táplálás szemlélete mutat-e valami változást?

Madarné Kovács Bernadett védőnő: Igen úgy látja, jó irányba halad a szoptatás, egyre többen így táplálják csecsemőjüket.

Tájékoztatja a Képviselő-testületet, hogy április 13-án egészségnapot szervez, melynek keretében kicsik és nagyok kerékpártúrán vesznek részt. A Tisza gát mellett lévő emlékműig mennek, ahol játszhatnak, versenyezhetnek a jelen lévők, majd egy közös ebéddel zárják a napot. Az ajándékokat a Tiszagyulaházáért Alapítvány finanszírozza, míg a főzéshez és étkezéshez való dolgokat az önkormányzat állja. Plakát és szórólap készül, hogy mindenki értesüljön a rendezvényről.

Képviselő részéről több kérdés, hozzászólás nem hangzott el.

Mikó Zoltán polgármester: Felkéri a képviselő-testületet, hogy aki egyetért a védőnői szolgálat 2018. évi feladatellátásáról szóló beszámolóval, kézfelnyújtással szavazzon:

*A képviselő-testület a védőnői szolgálat 2018. évi feladatellátásáról szóló beszámolót, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

 Képviselő-testületének

13/2019. (III. 26.) számú határozata

A Védőnői Szolgálat 2018. évi feladatellátásáról szóló beszámolóról

Tiszagyulaháza Község Önkormányzata Képviselő-testülete a Védőnői Szolgálat 2018. évi feladatellátásáról szóló beszámolót megismerte, azt elfogadja.

Határidő: ---- Felelős: -------

4./

Előterjesztés Tiszagyulaháza Község Önkormányzata 2019. évi közbeszerzési tervéről.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. nagy Attila kirendeltségvezetőt tegye meg szóbeli kiegészítését.

Dr. Nagy Attila kirendeltségvezető: Minden évben március 31-ig kell a Képviselő-testületnek elfogadnia az éves közbeszerzési tervet. Jelenleg a terv üres, mert jelenleg nincs olyan beszerzés, amely közbeszerzés köteles lenne. Amennyiben év közben ilyen adódik, a tervet módosítani kell a testületnek.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért Tiszagyulaháza Község Önkormányzata 2019. évi közbeszerzési tervéről szóló határozati javaslattal, kézfelnyújtással szavazzon:

*A képviselő-testület Tiszagyulaháza Község Önkormányzata 2019. évi közbeszerzési tervéről szóló előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

14/2019. (III. 26.) számú határozata

Tiszagyulaháza Község Önkormányzata 2019. évi közbeszerzési tervéről

Tiszagyulaháza Község Önkormányzata Képviselő-testülete a közbeszerzésekről szóló 2015. évi CXLIII. törvény 42. § (1) foglaltakra figyelemmel, a határozat melléklete szerint elfogadja Tiszagyulaháza Község Önkormányzata 2019. évi összesített közbeszerzési tervét.

A képviselő-testület kinyilvánítja azt a szándékát, hogy amennyiben a közbeszerzési eljárás lefolytatásának szükségessége előre nem látható okból, vagy egyéb változásból az év folyamán felmerülne, úgy a törvényi előírásoknak eleget téve, az önkormányzat közbeszerzési tervét az eljárás megindítása előtt módosítja.

Határidő: szükség szerint Felelős: Mikó Zoltán polgármester

Tiszagyulaháza Község Önkormányzata

2019. évi összesített közbeszerzési terve

|  |  |  |  |  |  |
| --- | --- | --- | --- | --- | --- |
| A közbeszerzés tárgya és mennyisége | Az eljárás megindításának tervezett időpontja | Irányadó eljárásrend | Tervezett eljárási típus | Az eljárás teljesítésének várható időpontja | Támogatásból megvalósuló közbeszerzés esetén a pályázat megnevezése (*adott esetben*) |
| I. Árubeszerzés |  |  |  |  |  |
| - |  |  |  |  |  |
| II. Építési beruházás |  |  |  |  |  |
| - |  |  |  |  |  |
| III. Szolgáltatás-megrendelés |  |  |  |  |  |
| - |  |  |  |  |  |
| IV. Építési koncesszió |  |  |  |  |  |
| – |  |  |  |  |  |
| V. Szolgáltatási koncesszió |  |  |  |  |  |
| – |  |  |  |  |  |

A Közbeszerzési terv Tiszagyulaháza Község Önkormányzata 14/2019. (III. 26.) számú Képviselő-testületi Határozatával került elfogadásra.

Tiszagyulaháza, 2019. március 26.

5./

Előterjesztés az óvodába történő jelentkezés módjának és az óvodai felvétel időpontjának meghatározására a 2019/2020-as nevelési évre vonatkozóan.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: Megkéri Dr. Nagy Attila kirendeltségvezetőt tegye meg szóbeli kiegészítését.

Dr. Nagy Attila kirendeltségvezető: Törvény határozza meg az óvodai beiratkozás időintervallumát, amely a tárgyév április 20-a és május 20-a közötti. Az intézményvezető javaslatára ebben az évben május 6-án és 7-én tervezzük.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát. Felkéri a képviselő-testületet, hogy aki egyetért az óvodába történő jelentkezés módjának és az óvodai felvétel időpontjának meghatározásával a 2019/2020-as nevelési évre vonatkozó határozati javaslattal, kézfelnyújtással szavazzon:

*A képviselő-testület az óvodába történő jelentkezés módjának és az óvodai felvétel időpontjának meghatározásáról a 2019/2020-as nevelési évre vonatkozó előterjesztést, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

Képviselő-testületének

15/2019. (III. 26.) számú határozata

az óvodába történő jelentkezés módjának és az óvodai felvétel időpontjának meghatározására a 2019/2020-as nevelési évre vonatkozóan

Tiszagyulaháza Község Önkormányzata Képviselő-testülete a nemzeti köznevelésről szóló
2011. évi CXC. törvény 83. § (2) bekezdés b) pontja alapján a Tiszagyulaházi Aprajafalva Óvodába (4097 Tiszagyulaháza, Jókai utca 7. szám) történő beiratkozás időpontját a 2019/2020. nevelési évre vonatkozóan a következők szerint határozza meg:

2019. május 06-án (hétfő) 800 - 1600 óráig

2019. május 07-én (kedd) 800 - 1600 óráig

Az óvodai jelentkezés helye: 4097 Tiszagyulaháza, Jókai utca 7.

A képviselő-testület - a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 20. § (1) bekezdése alapján - az óvodai beiratkozás idejéről, az erről való döntés és a jogorvoslat benyújtásának határidejéről az előterjesztés melléklete szerinti hirdetményt tesz közzé a helyben szokásos módon, 2019. március 31. napjáig.

Felkéri a polgármestert, hogy Tiszagyulaházi Aprajafalva Óvoda intézményvezetőjének értesítéséről gondoskodjon, továbbá felhatalmazza a hirdetmény közzétételére.

Határidő: 2019. március 31. Felelős: Mikó Zoltán polgármester

6./

Előterjesztés Tiszacsege Város Önkormányzatának a polgári központi orvosi ügyelethez történő csatlakozásáról.

Előadó: Mikó Zoltán polgármester

*(Az előterjesztés írásban készült, melynek egy példánya a jegyzőkönyv mellékletét képezi.)*

Mikó Zoltán polgármester: A központi orvosi ügyeleti szolgálat Görbeháza, Tiszagyulaháza, Újtikos, Folyás településekkel a polgári központi orvosi ügyeleten történik, amelyhez 2019. január 1-jétől Újszentmargita is csatlakozott. Most Tiszacsege jelezte csatlakozási szándékát.

Kéri a Képviselő-testületet mondja el véleményét a kérelemről.

Megyesi Elemér képviselő: Tiszacsege már a Pétegisz-ből is kilépett tudomása szerint. Akkor most miért akar a polgári ügyelethez csatlakozni? Nem támogatja ezen kérelmét. Távol is van már Polgártól, nem is beszélve arról, hogy egy még messzebb lévő külterülete is van. Ez lehet, hogy az ellátásban is akadályt jelentene.

Szabó Sándorné képviselő: Egyetért teljes mértékben az előtte szólóval és szintén nem támogatja Tiszacsege csatlakozását.

Képviselő részéről kérdés, hozzászólás nem hangzott el.

Mikó Zoltán polgármester: Szavazásra bocsátja az előterjesztés határozati javaslatát azzal a módosítással, hogy a Képviselő-testület „nem támogatja” Tiszacsege Város Önkormányzatának a polgári központi orvosi ügyelethez történő csatlakozását. Aki egyetért a módosított határozati javaslattal kézfelnyújtással szavazzon:

*A Képviselő-testület Tiszacsege Város Önkormányzatának a polgári központi orvosi ügyelethez történő csatlakozásáról szóló módosított határozati javaslatot, 3 igen szavazattal elfogadta (a szavazásban 3 fő vett részt) és az alábbi határozatot hozta:*

Tiszagyulaháza Község Önkormányzata

 Képviselő-testületének

16/2019. (III. 26.) számú határozata

Tiszacsege Város Önkormányzatának a polgári központi orvosi ügyelethez történő csatlakozásáról

Tiszagyulaháza Község Önkormányzata Képviselő-testülete megtárgyalta Tiszacsege Város Önkormányzatának a polgári központi orvosi ügyelethez történő csatlakozásáról szóló előterjesztést, és úgy határoz, hogy nem támogatja Tiszacsege Város Önkormányzatának a polgári központi orvosi ügyeleti szolgálathoz történő csatlakozását.

Felkéri a polgármestert, hogy a döntésről értesítse Polgár város polgármesterét.

Határidő: 2019. március 31. Felelős: Mikó Zoltán polgármester

Mikó Zoltán polgármester: Tájékoztatásul elmondja, hogy nagy erőkkel készülnek a Polgári Hurka-pite Fesztiválra, amelyre nagy szeretettel meghívja a Képviselő-testület tagjait. Tiszagyulaháza lesz a díszvendég ebben az évben.

2019. július 27-én lesz a Gólyafesztivál, amellyel együtt a megyei polgárőrnap is megrendezésre kerül.

Végezetül elmondja a kezdődő beruházásokat, amely nem más, mint a Bartók utca és a külterületi utak útjainak felújítása.

Mivel az ülésen egyéb kérdés, hozzászólás nem hangzott el, Mikó Zoltán polgármester az ülést 915 órakor bezárta.

K. m. f.

Mikó Zoltán Dr. Kiss Imre

 polgármester jegyző